OpenLLM-France/wikimedia huggingface dataset:
# Charles Trenet

Charle Trenet (Narbona, Frantzia, 1913ko maiatzaren 18a - Créteil, Frantzia, 2001eko otsailaren 19a) frantsesezko abeslaria, musikagilea eta poeta izan zen.

## Bizitza

Bigarren mailako ikasketak Perpinyàn egin zituen, eta Berlingo (1928) eta Parisko (1930) arte-eskoletan ikasi zuen. Dekorazio-arteetan lan egitea zen Treneten asmoa. Joinvilleko zinema-estudioetan hasi zen lanean margolari gisa, eta aldi berean, abestiak idazten zituen. Johnny Hessekin bikote bat osatu zuen eta 1936. urtera arte aritu ziren elkarrekin; urte horretan Trenet soldadutzara joan zen.
Bitarte horretan abestiak idazten jarraitu zuen, horien artean Y'a d'la joie ospetsua. Abesti horrek berebiziko bultzada eman zion Treneten karrerari, eta Maurice Chevalierren laguntzaz debuta egin zuen Parisko kasinoan.
1938an sari bat eman zioten Boum abestiarengatik. Bere abesti askok poesia surrealistaren kutsua dute, eta munduaren bere ikuspegia erakusteko bidea dira. Bere ospeak mugak gainditu zituen; horren erakusgarri, La mer (1945) abestia Tokio irratiko sintonia gisa erabili izana. Milaka abesti eta eleberri ugari idatzi zituen, eta pinturan ere aritu zen. 1979an Arte eta Letretako Frantziako Saria lortu zuen.

## Obra
### Abesti ospetsuenak

* La Mer
* Y'a d'la joie
* L'Âme des poètes
* Je chante
* Douce France
* La Romance de Paris
* Le Soleil et la Lune
* Fleur bleue
* Le Jardin extraordinaire
* Que reste-t-il de nos amours ?
* Boum !
* Nationale 7
* Ménilmontant

### Eleberriak

* Dodo Manières, Albin Michel, 1940.
* La Bonne Planète, Brunier, 1949.
* Un noir éblouissant, Bernard Grasset, 1965.
* Mes jeunes années racontées par ma mère et par moi, Robert Laffont, 1978.
* Pierre, Juliette et l'automate, Robert Laffont, 1983.
* Œuvres d'éternelle jeunesse : Dodo Manières et La Bonne Planète, Éditions Michel Lafon, 1988.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q212549
* Multimedia: Charles Trenet / Q212549
# Charles Vanel

Charles-Marie Vanel (Rennes, 1892ko abuztuaren 21a - Cannes, 1989ko apirilaren 15a) frantziar aktorea izan zen.

## Biografia

Itsas eskolan hasi zen, baina, ikusmenean zuen akats bat zela-eta, ezin izan zen marinel hasi. Hamabi urte zituela, Parisen, Montparnasse Antzokira joaten hasi zen, eta antzezle izan nahi zuela ohartu zen. 1908an figurante gisa egin zuen debuta Hamleten, eta 1911n kafetegi bateko mutiko baten papera egin zuen Jim Crow filmean. Gerraren ondoren, Firmin Gémieren taldean sartu zen, Antoine Antzokian, eta 1922an zinemara itzuli zen Robert Boudriozen L'Âtre (Sutondoa) filmarekin. Hura izan zen garrantzizko lehenengo lana zineman, eta, harrezkero, ez zuen mundu hori utzi. Bere filmografiak berrogei titulu inguru biltzen ditu zinema mutuan, eta ehun eta hogei zinema soinudunaren hasieratik azken filma egin zuen arte, Les Saisons du plaisir (1987, Atseginaren urtaroak). Zineman batez ere gizon zintzo, hiritar onaren paperak egin zituen. Aipagarriak ditu: Les Misérables (1933, Miserableak), Grand jeu (1934, Joko nagusia), L'Équipage (1935, Ekipajea), Les Pirates du rail (1938, Burdinbideko piratak), La Loi du Nord (1940, Iparraldeko Legea), Le ciel est à vous (1943, Zerua zuena da), Salaire de la peur (1952, Izuaren soldata), L'Aîné des Ferchaux (1962, Ferchauxtarren zaharrena). Vanel bitan saiatu zen zuzendaritza-lanetan, Dans la nuit (1929, Gauean) eta Affaire classée (1931, Zeregin amaitua).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q965918
* Multimedia: Charles Vanel / Q965918
# Charles T. Kowal

Charles Thomas Kowal (1940ko azaroak 8 – 2011ko azaroak 28) estatubatuar astronomo bat izan zen. Kowalek ilargiak, kometak eta asteroideak aurkitu zituen.
1974 eta 1975ean Jupiterren Leda eta Temisto ilargiak aurkitu zituen. Azken hau ez zen berriz 2000 arte ikusi.
1977an 2060 Chiron asteroidea aurkitu zuen, kometenen antzeko orbita duena. Zenbait asteroide aurkitu zituen, horien artean 2340 Hathor Aton asteroidea, 1981 Midas, 2063 Bacchus, 2102 Tantalus eta 5660 1974 MA apolo asteroideak, 4596 1981 QB eta 4688 1980 WF amor asteroideak eta 2241 Alcathous eta 2294 Acamante troiar asteroideak.
Kowalek aurkitutako kometak 99P/Kowal, 104P/Kowal, 134P/Kowal-Vavrova, 143P/Kowal-Mrkos eta 158P/Kowal-LINEAR aldikako kometak dira.
Gainera, supernoba ugari ere aurkitu zuen beste galaxia batzuetan.
# Charles Thomson Rees Wilson

Charles Thomson Rees Wilson (Glencorse, Midlothian, 1869ko otsailaren 14a - Edinburgh, 1959ko azaroaren 15a) eskoziar fisikari eta meteorologoa izan zen. Cambridgeko unibertsitateko irakasle eta Cavendish Laboratoryko ikertzaile izan zen. Irradak, eguratseko elektrizitatea, X eta α izpiak eta ioiak aztertu zituen bereziki. Ionizazio ganbera bat asmatu zuen, zatiki ioituak ikusteko moduan jartzen dituen tresna. 1927an, Fisikako Nobel saria irabazi zuen Arthur H. Comptonekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/8/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q162900
* Multimedia: Charles Thomson Rees Wilson / Q162900
# Charles Vallée

Charles Vallée (1861eko azaroaren 18a) arkularia zen. Frantzia ordezkatu zuen 1908ko Udako Olinpiar Jokoetan.

## Erreferentziak

* ↑ VALLÉE
* ↑ Charles Vallée

## Kanpo estekak

* Datuak: Q5083103
# Charles Vidor

Charles Vidor (Jaiotza-izena: Vidor Károly; Budapest, 1900eko uztailaren 27a - Viena, 1959ko ekainaren 4a) Estatu Batuetako zinemagilea izan zen, jatorriz hungariarra. Familia judu bateko semea zen, eta Hungariako armadan ibili zen Lehen Mundu Gerran. Alemaniako UFA (Universum Film AG) produkzio-etxean lan egin zuen, eta 1924an Estatu Batuetara joan zen. The Mask of Fu Manchu (1932) izan zuen lehen film luzea. Columbia produkzio-etxerako lan egin zuen, eta, besteak beste, Chopin, George Sand, Hans Christian Andersen eta Franz Liszten biografiak filmatu zituen. Gilda (1946) du filmik bikainena eta ezagunena. Beste film aipagarri batzuk: Blind Alley (1939); Cover Girl (1944); A Song to Remember (1945); The Loves of Carmen (1948); Love Me or Leave Me (1955); A Farewell to Arms (1957, Adio armei).
Vienan hil zen, bihotzeko baten ondorioz, 58 urte zituela. Song Without End filma zuzentzen ari zen, hil zenean, eta George Cukorrek ordeztu zuen zuzendari-lanetan.

## Kanpo estekak

* (Ingelesez) Charles Vidor The Internet Movie Database-ren web-orrian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q149507
* Multimedia: Charles Vidor / Q149507
# Carcedo de Bureba

Carcedo de Bureba Burgosko udalerria da, Burebako eskualdean dagoena.
2009ko urtarrilaren 1eko erroldaren arabera 43 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 397 | 343 | 339 | 360 | 363 | 339 | 291 | 146 | 67 | 42 | 47 | 42 |

## Ikus, gainera

* Burgosko udalerrien zerrenda

## Kanpo estekak

* Datuak: Q1637088
* Multimedia: Carcedo de Bureba / Q1637088
# Carcedo de Burgos

Carcedo de Burgos Burgosko udalerria da, Alfoz de Burgos eskualdean dagoena.
2008ko urtarrilaren 1eko erroldaren arabera 291 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 364 | 417 | 418 | 404 | 416 | 393 | 345 | 198 | 123 | 107 | 178 | 337 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q543897
* Multimedia: Carcedo de Burgos / Q543897
# Carcasona-1 kantonamendua

Carcasona-1 kantonamendua Frantziako kantonamendu bat da. Aude departamenduan dago, Okzitania (eskualdea) eskualdean. Guztira 1 udalerri ditu eta Carcasona da bere hiriburua.

## Kanpo estekak

* Datuak: Q18385074
# Carcasonako katedrala

San Migel Carcasonakoaren katedrala edo Carcasonako katedrala (frantsesez: cathédrale Saint-Michel de Carcassonne) Okzitaniako izen bereko hiriburuan dago, Languedoc-Roussillon eskualdean, Frantzian. Hiriko Saint-Louis bastidan dago kokatuta. XIII. mendean eraikia, gotiko estiloko eliza katedrala da. 1926tik Monumentu Historikoa da.

## Historia

Luis IX.a Frantziakoak eraikitzeko agindua eman zuen, 1247an, aurretik santutegi bat zegoen toki berean. 1283tik aurrera eraikina handitzen eta zabaltzen joan zen. 1355an Eduardo "Printzipe Beltza"k Saint Louis bastida erasotu zuen eta, ondorioz, elizak kalte handiak pairatu zituen. Berreaikitzeko prozesuan babes berriak ezartzea erabaki zen; esaterako, abside maila berean militar itxurako dorre zilindrikoa eraiki zen eta eraikinaren inguruan 10 metro zabalerako babes erretenak egin ziren.
1803an, Erdi Arotik ordura arte Saint-Nazaire katedralean zegoen apezpikutza bertara eraman zen eta Carcasonaren katedral berriaren izendapena jaso zuen. 1857an, funtzio berriak hobeto betetzeko, aldaketa handiak egitea erabaki zen. Lan horiek Eugène Viollet-le-Duc arkitektoak zuzendu zituen.

## Galeria

* Kanpoko ikuspegia.
* Arrosa.
* Zehaztasunak.
* Bataioko letra kapera.
* Organoa.

## Erreferentziak

* ↑ Mérimée, Frantziako Kultura Ministerioa. PA00102584. .

## Kanpo estekak

* Katedralaren kanpaiak.
* Datuak: Q1736175
* Multimedia: Cathédrale Saint-Michel de Carcassonne / Q1736175
# Carcasona-2 kantonamendua

Carcasona-2 kantonamendua Frantziako kantonamendu bat da. Aude departamenduan dago, Okzitania (eskualdea) eskualdean. Guztira 9 udalerri ditu eta Carcasona da bere hiriburua.

## Kanpo estekak

* Datuak: Q17175615
# Carcasona

Carcasona (frantsesez Carcassonne, okzitanieraz Carcassona) Frantziako Okzitaniako udalerria da. Administratiboki Aude departamenduko hiriburua da.
Antzinako merkataritza bide-gurutze batean dago, Atlantikoa lotuz Mediterraneoarekin, eta Erdialdeko Mendigunea Pirinioekin. Erromatarrak baliatu ziren kokapen estrategikoaz, eta muinoan eraiki egin zuten aro hartatik. Languedoceko probintzia tradizionalean kokatuta egon zen, Aragoiko Koroaren mugetan.
1997an UNESCOk Gizateriaren Ondare izendatu zuen. Bereziki ikusgarria da Erdi Aroko zitadela (Cité de Carcasonne), 1853an zaharberrituta.

## Geografia

Tolosatik 80 kilometrotara kokatuta, hauek dira bere mugakideak: Pennautier, Villemoustaussou, Villalier, Berriac, Villedubert, Trèbes, Montirat, Palaja, Cazilhac, Cavanac, Couffoulens, Lavalette, Roullens, Caux-et-Sauzens eta Pezens.

## Ondarea

* Carcasonako zitadela: Harresitutako hiri historiko monumentala (la Cité) Aude ibaiko eskuinaldean dago, Europako gotorlekurik handiena eta Frantzia osoko leku turistikorik bisitatuena da. XIII.-XIV. mendekoak dira eraikin gehienak, eta Eugène Viollet-le-Duc arkitektoak lehehengo zaharberritze handia egin zuen XIX. mendean.
* Carcasonako katedrala.
* St. Nazaire eta St. Celse basilika.
* St. Vincent eliza.
* Pont Vieux zubia.

## Hiri senidetuak

* Eggenfelden (Alemania)
* Hargesheim (Alemania)
* Baeza (Espainia)
* Tallinn (Estonia)

## Carcasonatar ezagunak

* Paul Sabatier (1854 - † 1941), 1912an Kimikako Nobel Sariaren irabazlea.
* René Nelli (1906 - † 1982) poeta okzitaniarra.
* Claudi Marti (1941 -) abeslari eta poeta okzitaniarra.
* Olivia Ruiz (1980-) abeslari frantziarra.

## Galeria

* Mahastiak
* Harresiak
* Ikuspegia
* Trivalle auzoa
* Davilla enparantza
* Uztailaren 14
* Verdun kalea
* Udaletxea

## Erreferentziak

* ↑ Euskaltzaindiaren 36. araua

## Kanpo estekak

* (Frantsesez) Webgune ofiziala
* Datuak: Q6582
* Multimedia: Carcassonne / Q6582
# Carcasona-3 kantonamendua

Carcasona-3 kantonamendua Frantziako kantonamendu bat da. Aude departamenduan dago, Okzitania (eskualdea) eskualdean. Guztira 7 udalerri ditu eta Carcasona da bere hiriburua.

## Kanpo estekak

* Datuak: Q18385076
# Carlos Menem

Carlos Saúl Menem (Anillaco, La Riojako probintzia, 1930eko uztailaren 2a - Buenos Aires, 2021eko otsailaren 14a) argentinar politikaria izan zen. 1989 eta 1999 artean Argentinako presidentea izan zen.

## Biografia

Gurasoak siriarrak izan zituen, musulman sunniak. Zuzenbide-ikasketak egin zituen, Córdobako Unibertsitatean. 1955ean La Riojako Juventud Peronista alderdia sortu zuen. 1973an La Riojako gobernadore hautatu zuten
1976an, María Estela Martínez de Perón lehendakaria kargutik kendu zuen kolpe militarraren kariaz, atxilo hartu zuten. 1978an irten zen kartzelatik, eta Paraguaira erbesteratu zen. 1983an La Riojako Partido Justicialista-ko presidente izendatu zuten, eta urte berean La Riojako gobernadore aukeratua izan zen. 1987an kargua berretsi zuen.
1989ko maiatzean Argentinako lehendakari hautatu zuten, hauteskundeak aise irabazita. Lehendakaritza hartu zuenean herrialdearen egoera ekonomikoa larria zen, eta azkeneko hamarraldietako plangintza ekonomiko gogorrenari ekin zion: besteak beste, prezioen merkatuaren liberalizazioa onartu zuen, eta sektore publikoko enpresak pribatizatu zituen ostera, estatuaren defizita geldiarazteko. Malvinetako Gerraz geroztik harremanik gabe egon ondoren, 1990ean Britainia Handiarekin harremanetan hasi zen berriro. Bestalde, Hego Amerikarentzat merkatu batua sortzeko proiektuaren alde lan egin zuen. 1993an hitzarmena egin zuen Raúl Alfonsínekin 1853ko konstituzioa berritzeko.
1995eko maiatzean berriro hautatu zuten lehendakari, inflazioari aurreko egiteko zeraman kontrol gogorrak klase behartsuenen babesa ekarri ziolako nonbait. 1999. urtera arte izan zen Argentinako lehendakaria. 2005. urtea geroztik, La Riojako senatari nazionala izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q185107
* Multimedia: Carlos Menem / Q185107
# Carlos Mejía Godoy

Carlos Arturo Mejía Godoy ( 1943 -) Nikaraguako musikari, konpositore eta kantautorea da, eta bere herrialdeko kantu testimonialaren edo berriaren ordezkari nagusietako bat da.
Carlos Mejía Godoy musika herrikoiarekin, folklorearekin eta kultura tradizionalarekin lotutako familia batean hazi zen, eta horrek Nikaraguako mundu kultural eta artistikoarekin harreman oso goiztiarra izatea ekarri zion.
Pedro Miranda Camerata Bach eta Los de Palacagüinako gitarra-jotzailearekin eta Silvio Linarte musikari nikaraguarrarekin adiskidetasun estua izan zuen.
Iraultza Sandinistan aktiboki parte hartu zuen, Iraultzari lotutako abestien zati handi bat konposatuz eta Anastasio Somoza Debayleren diktaduraren aurkako borrokaren kausa munduan zehar zabalduz. Garaipen iraultzailearen ondoren, gobernu sandinisten kultur sustatzaile nagusietako bat izan zen. 1990eko hauteskundeetan FSLNren boterea galdu ondoren, FSLNa utzi eta politikoki alderdi honengandik eta Daniel Ortegaren lidergoarengandik urrun kokatzen joan zen, 2018ko protestetan aktiboki parte hartzera iritsiz.

## Kanpo estekak

* Datuak: Q2501478
# Carlos Monsiváis

Carlos Monsiváis Aceves (Mexiko Hiria, Mexiko, 1938ko maiatzaren 4a - ib., 2010eko ekainaren 19a) mexikar idazlea izan zen. Mexikoko XX. mendeko gizartea, politika eta kultura ondoen aztertu dituen idazleetako bat izan da.

## Biografia

Salvador Novo poetaren ikasle izan zen, eta hark erakutsi zion gizartearen edozein alorretan barneratu ahal izateko behar zuen indarra eta sendotasuna bereganatzen.
1970eko hamarraldian bere herrialdeko iritzi sortzaile nagusietako bat izan zen, batez ere, Siempre! kultura gehigarrian egin zituen berrikuntzei esker. Gazte-gaztetatik Mexikoko kultura gehigarri eta aldizkari nagusietan parte hartu zuen. Monsiváisen lan gehienak aldizkarietan edo ahoz aho zabaldu dira. Bere kronikak hainbat liburutan bildu dira: Principios y potestades (1969, Printzipioak eta ahalmenak); Días de guardar (1971, Gordetzeko egunak), 1968ko ikasleen mugimenduari buruzkoa; Amor perdido (1976, Maitasun galdua), zinemako, sindikalismoko, politikako eta beste hainbat alorretako mitoei buruzkoa; Entrada libre, crónicas de la sociedad que se organiza (1987, Sarrera librea, antolatzen den gizartearen kronika); Escenas de pudor y liviandad (1988, Lotsa eta arinkeriazko eszenak); Los rituales del caos (1995, Kaosaren errituak); Nuevo catecismo de indios remisos (1982, Indiar makurren dotrina berria), Monsiváisen orain arteko kontaketa-lan bakarra; Salvador Novo. Lo marginal en el centro (2000); Aires de familia. Cultura y sociedad en América Latina (2000).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q522579
* Multimedia: Carlos Monsiváis / Q522579
# Carlos Mencia

Ned Arnel Mencía, bere lanbide jardueran Carlos Mencia izenaz ezaguna (San Pedro Sula, Honduras, 1967ko urriaren 22), aktorea, umorista eta gidoigilea da. Hondurasen jaioa, Ameriketako Estatu Batuetako herritartasuna du.
Comedy Central telebista-katean duen saioari esker ezaguna da.

## Filmografia

* In Living Color (TV), (1990)
* Moesha (TV), (1999)
* The Proud Family (TV), (2001–2005)
* The Shield (TV) (2002)
* Outta Time (2002)
* 29 Palms (2002)
* Mind of Mencia (TV) (2005–2008)
* Drawn Together (TV) (2006)
* Farce of the Penguins (2007)
* The Heartbreak Kid (2007)
* MADtv (2007)
* Our Family Wedding (2010)
* Carlos Mencia: New Territory (2011)
* Datuak: Q1043065
* Multimedia: Carlos Mencia / Q1043065
# Carlos Merino

Carlos Gustavo Merino González (Bilbo, Bizkaia, 1980ko martxoaren 15a) euskal herritar futbolari ohia da. Erdilari lanetan aritzen zen.

## Estatistikak

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Nottingham Forest | CH | 1999/00 | 8 | 0 | 3 | 0 | - | - | - | - | - | - | 11 | 0 |
| Nottingham Forest | Denera | Denera | 8 | 0 | 3 | 0 | - | - | - | - | - | - | 11 | 0 |
| Athletic | 1. | 2000/01 | 7 | 0 | 0 | 0 | - | - | - | - | - | - | 7 | 0 |
| Athletic | Denera | Denera | 7 | 0 | 0 | 0 | - | - | - | - | - | - | 7 | 0 |
| Burgos | 2. | 2001/02 | 20 | 0 | 0 | 0 | - | - | - | - | - | - | 20 | 0 |
| Burgos | Denera | Denera | 20 | 0 | 0 | 0 | - | - | - | - | - | - | 20 | 0 |
| Athletic | 1. | 2002/03 | 0 | 0 | 0 | 0 | - | - | - | - | - | - | 0 | 0 |
| Athletic | 1. | 2003/04 | 1 | 0 | 0 | 0 | - | - | - | - | - | - | 1 | 0 |
| Athletic | Denera | Denera | 1 | 0 | 0 | 0 | - | - | - | - | - | - | 1 | 0 |
| Numancia | 2. | 2003/04 | 16 | 1 | - | - | - | - | - | - | - | - | 16 | 1 |
| Numancia | 1. | 2004/05 | 27 | 5 | 5 | 1 | - | - | - | - | - | - | 32 | 6 |
| Numancia | Denera | Denera | 43 | 6 | 5 | 1 | - | - | - | - | - | - | 48 | 7 |
| Nàstic | 2. | 2005/06 | 37 | 3 | 3 | 0 | - | - | - | - | - | - | 40 | 3 |
| Nàstic | 1. | 2006/07 | 18 | 0 | 1 | 0 | - | - | - | - | - | - | 19 | 0 |
| Nàstic | Denera | Denera | 55 | 3 | 4 | 0 | - | - | - | - | - | - | 59 | 3 |
| Las Palmas | 2. | 2007/08 | 13 | 0 | 2 | 0 | - | - | - | - | - | - | 15 | 0 |
| Las Palmas | Denera | Denera | 13 | 0 | 2 | 0 | - | - | - | - | - | - | 15 | 0 |
| Albacete | 2. | 2008/09 | 36 | 8 | 1 | 1 | - | - | - | - | - | - | 37 | 9 |
| Albacete | 2. | 2009/10 | 21 | 1 | 1 | 0 | - | - | - | - | - | - | 22 | 1 |
| Albacete | Denera | Denera | 57 | 9 | 2 | 1 | - | - | - | - | - | - | 59 | 10 |
| Wacker Innsbruck | 1. | 2010/11 | 15 | 3 | 0 | 0 | - | - | - | - | - | - | 15 | 3 |
| Wacker Innsbruck | 1. | 2011/12 | 30 | 5 | 2 | 0 | - | - | - | - | - | - | 32 | 5 |
| Wacker Innsbruck | 1. | 2012/13 | 25 | 1 | 3 | 0 | - | - | - | - | - | - | 28 | 1 |
| Wacker Innsbruck | Denera | Denera | 70 | 9 | 5 | 0 | - | - | - | - | - | - | 75 | 9 |
| Panthrakikos | 1. | 2013/14 | 2 | 0 | 0 | 0 | - | - | - | - | - | - | 2 | 0 |
| Panthrakikos | Denera | Denera | 2 | 0 | 0 | 0 | - | - | - | - | - | - | 2 | 0 |
| Portugalete | 3. | 2014/15 | 34 | 3 | - | - | - | - | - | - | - | - | 34 | 3 |
| Portugalete | 2.B | 2015/16 | 13 | 0 | 0 | 0 | - | - | - | - | - | - | 13 | 0 |
| Portugalete | Denera | Denera | 47 | 3 | 0 | 0 | - | - | - | - | - | - | 47 | 3 |
| Ibilbide osoan | Ibilbide osoan | Ibilbide osoan | 324 | 30 | 21 | 2 | - | - | - | - | - | - | 345 | 32 |

## Kanpo estekak

* Fitxa, www.athletic-club.eus
* Datuak: Q175738
* Multimedia: Carlos Merino González / Q175738
# Carlos Mesa

Carlos Diego de Mesa Gisbert (1953ko abuztuaren 12a) Boliviako historialaria, kazetaria eta politikaria da, 2003tik 2005era Boliviako 63. presidente izan zena. Politikari independente gisa, aurretik Boliviako 37. presidenteorde izan zen 2002tik 2003ra Gonzalo Sánchez de Lozadaren agindupean eta 2014tik 2018ra Nazioarteko Justizia Auzitegian Boliviak Txileren aurkako auziaren nazioarteko bozeramailea izan zen. Ezkerreko Fronte Iraultzaileko kidea, Herritar Komunitateko buru izan da, Boliviako oposizioko talde parlamentario handiena, 2018az geroztik.

## Biografia

La Paz-en jaioa, Mesak hogeita hiru urteko kazetaritza-ibilbidea hasi zuen unibertsitatea amaitu ostean. 1983an ospe nazionala lortu zuen De Cercaren aurkezle gisa, eta bertan Boliviako bizitza politiko eta kulturaleko pertsonaia nabarmenak elkarrizketatu zituen. Bere herri-errekurtsoak Gonzalo Sánchez de Lozada Mugimendu Abertzale Iraultzaileko (MNR) presidente ohia 2002ko presidentetzarako hauteskundeetan hautagai izatera gonbidatzera eraman zuen. Mesaren ezkerreko sinpatia moderatuak MNRren zentro-eskuineko politikekin kontrajartzen baziren ere, eskaintza onartu zuen, independente gisa lehiatu zuen hauteskunde kanpainan. Sánchez de Lozada-Mesa txartelak irabazi zituen hauteskundeak, eta, abuztuaren 6an, Mesak bere gain hartu zuen zeremonia-kargu baten ardura, zeinak eskumen formal gutxi zekartzan oinordetza-lerro konstituzionala bermatzea izan zen. Bere agintaldian, Sánchez de Lozada eta Mesaren arteko gatazka sortu zen. 2003ko urrirako, etengabeko gasaren gatazkaren inguruko gero eta tentsio handiagoak presidentearen eta presidenteordearen arteko harremanak behin betiko haustura eragin zuen, eta azken horrek gobernutik aterako zela iragartzera eraman zuen manifestarien eta militarren arteko liskarrek hainbat hildako eragin ostean. Funtsezkoa, Mesak presidenteordearen kargua ez uztearen aldeko apustua egin zuen eta Sánchez de Lozadak dimisioa eman zuenean lortu zuen presidentetza.

## Kanpo estekak

* Datuak: Q312668
* Multimedia: Carlos Mesa / Q312668
# Bussey (Iowa)

Bussey Iowako hiri bat da. Marion konderrian kokatua dago. 2010ean 422 biztanle zituen, 0,86 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q1922655
# Bussi sul Tirino

Bussi sul Tirino Italiako udalerri bat da. Pescarako probintzian kokatuta dago, Abruzzo eskualdean. 2.264 biztanle ditu, 25,91 kilometro koadroko azaleran banatuta.

## Mugakideak

Bussi sul Tirinok honako udalerri hauekin egiten du muga:
Capestrano Castiglione a Casauria Collepietro Corvara Navelli Pescosansonesco Popoli Tocco da Casauria

## Kanpo estekak

* Datuak: Q51348
* Multimedia: Bussi sul Tirino / Q51348
# Bussigny (Suitza)

    Beste esanahi batzuen berri izateko, ikus: «Bussigny»
Bussigny Suitzako udalerria da. Vaud kantonamenduan dago, Mendebaldeko Lausana barrutia barrutian. 2014an 8,736 biztanle zituen 4,82 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q52300
* Multimedia: Bussigny VD / Q52300